turjo4nis/wikipedia-bn-dump-20250701 huggingface dataset:
আমতলী ইউনিয়ন, মাটিরাঙ্গা

আমতলী বাংলাদেশের খাগড়াছড়ি জেলার অন্তর্গত মাটিরাঙ্গা উপজেলার একটি ইউনিয়ন।

অবস্থান ও সীমানা 
মাটিরাঙ্গা উপজেলার মধ্যাংশে আমতলী ইউনিয়নের অবস্থান। এ ইউনিয়নের দক্ষিণে গোমতি ইউনিয়ন, পূর্বে পানছড়ি উপজেলার লতিবান ইউনিয়ন, উত্তরে বড়নাল ইউনিয়ন এবং পশ্চিমে ভারতের ত্রিপুরা প্রদেশ অবস্থিত।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ৯,৬২৬জন। এর মধ্যে ৬,৯৫৭জন মুসলিম, ২,৫৫৯জন হিন্দু, ৮০জন খ্রিস্টান, ১৫জন বৌদ্ধ ও ১৫জন অন্যান্য ধর্মের অনুসারী।

প্রশাসনিক কাঠামো 
আমতলী ইউনিয়ন মাটিরাঙ্গা উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম মাটিরাঙ্গা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।

শিক্ষা প্রতিষ্ঠান 
আমতলি উচ্চ বিদ্যালয়

যোগাযোগ ব্যবস্থা 
কাঁচা রাস্তা

হাট-বাজার 
রামশিড়া বাজার

দর্শনীয় স্থান 
বিস্তৃত ধানক্ষেত

জনপ্রতিনিধি 
ইয়াসিন মোল্লা,আব্দুল গণি

আরও দেখুন 
 মাটিরাঙ্গা উপজেলা
 মাটিরাঙ্গা থানা
 খাগড়াছড়ি জেলা

তথ্যসূত্র

বহিঃসংযোগ 

মাটিরাঙ্গা উপজেলার ইউনিয়ন
১৯৯০-৯১ এশিয়া কাপ

১৯৯০-৯১ এশিয়া কাপ ক্রিকেট প্রতিযোগিতার ৪র্থ আসর ২৫ ডিসেম্বর ১৯৯০ থেকে ৪ জানুয়ারি ১৯৯১ তারিখ পর্যন্ত ভারতে অনুষ্ঠিত হয়।

মাঠ 
প্রতিযোগিতার জন্য নির্ধারিত ৪টি খেলার ২টি ইডেন গার্ডেন্স এ অনুষ্ঠিত হয়।

দলের সদস্য

পয়েন্ট তালিকা

ম্যাচ

গ্রূপ পর্বের ম্যাচ

ফাইনাল

পরিসংখ্যান

সর্বোচ্চ রান

সর্বোচ্চ উইকেট

আরও দেখুন 
 একদিনের আন্তর্জাতিক ক্রিকেট মাঠের তালিকা

তথ্যসূত্র

বহিঃসংযোগ 
  Arise Asia Cup 2014 
 Tournament page on ESPNCricinfo
 ASIA CUP 90-91
  এশিয়া কাপ যাও ২০১৪ ফলাফল এবং ফটো ওঠ  

এশিয়া কাপ
ভারতে আন্তর্জাতিক ক্রিকেট প্রতিযোগিতা
বিহঙ্গ দ্বীপ

বিহঙ্গ দ্বীপ বরগুনা জেলার পাথরঘাটা উপজেলার বঙ্গোপসাগরে বলেশ্বর নদীর একটি দ্বীপ। দ্বীপটি বহু আগে জেগে উঠলেও সম্প্রতি এর নামকরণ করা হয় বিহঙ্গ দ্বীপ। স্থানীয়দের কাছে এটি ধানসির চর নামে পরিচিত। একসময় এ দ্বীপে প্রচুর ধানসি জন্মাত। এটি বিশ্ব ঐতিহ্য সুন্দরবন থেকে অতি নিকটে অবস্থিত।

ভৌগোলিক অবস্থান
পশ্চিমে বিশ্ব ঐতিহ্য সুন্দরবন, পূর্বে পাথরঘাটা উপজেলা, উত্তরে একাংশে পাথরঘাটার চরদুয়ানী ইউনিয়ন অপরাংশে সুন্দরবন এবং দক্ষিণে বঙ্গোপসাগরের মধ্যবর্তী বলেশ্বর নদের উপর বিহঙ্গ দ্বীপ।

তথ্যসূত্র

বাংলাদেশের দ্বীপ
পাথরঘাটা উপজেলা
বরগুনা জেলা
ডোনাল্ড ওকনর

ডোনাল্ড ডেভিড ডিক্সন রোনাল্ড ওকনর (; ২৮ আগস্ট ১৯২৫ – ২৭ সেপ্টেম্বর ২০০৩) ছিলেন একজন মার্কিন নৃত্যশিল্পী, গায়ক ও অভিনেতা। তিনি গ্লোরিয়া জিন, পেগি রায়ান ও ফ্রান্সিস দ্য টকিং মিউলের সাথে কয়েকটি চলচ্চিত্রে অভিনয় করে খ্যাতি অর্জন করেন।

তিনি সিঙিন ইন দ্য রেইন (১৯৫২) চলচ্চিত্রে কসমো ব্রাউন চরিত্রে অভিনয়ের জন্য সর্বাধিক পরিচিত। এই কাজের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন।

প্রারম্ভিক জীবন
ওকনর ১৯২৫ সালের ২৮শে আগস্ট ইলিনয় অঙ্গরাজ্যের শিকাগোর সেন্ট এলিজাবেথ হাসপাতালে জন্মগ্রহণ করেন। তার পৈতৃক নিবাস ইলিনয়ের ড্যানভিল শহরে। তার পিতা জন এডওয়ার্ড চাক ওকনর এবং মাতা এফি আইরিন (প্রদত্ত নাম: ক্রেন)। তারা দুজনেই ভডেভিল অভিনয়শিল্পী ছিলেন। তার পিতার পরিবার আয়ারল্যান্ড হতে মার্কিন যুক্তরাষ্ট্রে আসে। ওকনরের যখন দুই বছর বয়স, তখন তিনি ও তার সাত বছর বয়সী বোন আর্লেন কানেটিকাটের হার্টফোর্ডে এক গাড়ি দুর্ঘটনার কবলে পড়েন। ওকনর বেঁচে গেলেও তার বোন মারা যান। কয়েক সপ্তাহ পরে ম্যাসাচুসেটসের ব্রকটনে মঞ্চে নৃত্যকালীন তার পিতা হার্ট অ্যাটাকে আক্রান্ত হয়ে মারা যান।

কর্মজীবন
ওকনর ১৯৩৭ সালে ১১ বছর বয়স থেকে চলচ্চিত্রে অভিনয় শুরু করেন। তার প্রথম চলচ্চিত্র ছিল কলাম্বিয়াস ইট ক্যান্ট লাস্ট ফরেভার (১৯৩৭)। তিনি ১৯৩৯ সালে মিলিয়ন ডলার লেগস চলচ্চিত্রে বেটি গ্রেবলের সাথে এবং বিউ গেস্টে চলচ্চিত্রে গ্যারি কুপারের অভিনীত চরিত্রে কৈশোরের চরিত্রে অভিনয় করেন। তিনি বয় ট্রাবল চলচ্চিত্রের অনুবর্তী পর্ব নাইট ওয়ার্ক (১৯৩৯) ও ডেথ অব আ চ্যাম্পিয়ন (১৯৩৯) চলচ্চিত্রে কাজ করেন।

ওকনর মেট্রো-গোল্ডউইন-মেয়ারের সিঙিন ইন দ্য রেইন (১৯৫২) চলচ্চিত্রে পিয়ানোবাদক কসমো ব্রাউন চরিত্রে অভিনয় করেন। এই কাজের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। এই ছবিতে তার "মেক এম লাফ" শব্দগুচ্ছ জনপ্রিয় হয়ে ওঠে। ওকনরের ভাষ্যমতে এই ছবির চিত্রায়নকালে তিনি প্রতিদিন চার প্যাকেট সিগারেট পান করতেন। একই বছর তিনি প্যারামাউন্ট পিকচার্সের সাথে তিনি চলচ্চিত্রের চুক্তিতে আবদ্ধ হন।

তিনি ইউনিভার্সাল পিকচার্সের ফ্রান্সিস গোজ টু ওয়েস্ট পয়েন্ট (১৯৫২), মেট্রো-গোল্ডউইন-মেয়ারের সঙ্গীতধর্মী আই লাভ মেলভিন (১৯৫৩) চলচ্চিত্রে ডেবি রেনল্ডসের বিপরীতে অভিনয় করেন। এছাড়া ১৯৫৩ সালে তিনি ইথেল মারম্যানের সাথে টুয়েন্টিয়েথ সেঞ্চুরি ফক্সের কল মি ম্যাডাম (১৯৫৩) ছবিতে অভিনয় করেন।

ওকনর পুনরায় ফ্রান্সিস চলচ্চিত্র ধারাবাহিকের ফ্রান্সিস ইন দ্য নেভি (১৯৫৫) চলচ্চিত্রে কাজ করেন। চলচ্চিত্রটির পরিচালক আর্থার লুবিনের ভাষ্যমতে ওকনর "কঠিন হয়ে ওঠেছিল"। "তিনি মদ পান শুরু করেন এবং আমার মনে হয় তার বাড়িতে কোন সমস্যা চলছিল। তিনি প্রায়ই সেটে দেরি করে আসার জন্য আমার কাছে শপথ করতেন।"

তথ্যসূত্র

বহিঃসংযোগ

 
 
 

১৯২৫-এ জন্ম
২০০৩-এ মৃত্যু
২০শ শতাব্দীর মার্কিন অভিনেতা
২১শ শতাব্দীর মার্কিন সঙ্গীতশিল্পী
আইরিশ বংশোদ্ভূত মার্কিন ব্যক্তি
দ্বিতীয় বিশ্বযুদ্ধের মার্কিন সামরিক কর্মকর্তা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন টেলিভিশন প্রযোজক
মার্কিন ট্যাপ নৃত্যশিল্পী
মার্কিন মঞ্চ অভিনেতা
শিকাগোর অভিনেতা
হলিউড হিলসের ফরেস্ট লন মেমোরিয়াল পার্কে সমাহিত
গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী
প্রাইমটাইম এমি পুরস্কার বিজয়ী
মার্কিন গায়ক
২০শ শতাব্দীর মার্কিন সঙ্গীতশিল্পী
মার্কিন শিশু অভিনেতা
মার্কিন টেলিভিশন পরিচালক
হাস্যরসাত্মক ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
শিকাগোর সঙ্গীতশিল্পী
কোয়াভ্যানজানে ওয়ালিস

কোয়াভ্যানজানে ওয়ালিস ( ; জন্ম: ২৮ আগস্ট ২০০৩) হলেন একজন মার্কিন অভিনেত্রী ও লেখিকা। তিনি নাট্যধর্মী চলচ্চিত্র বিস্টস অব দ্য সাউদার্ন ওয়াইল্ড (২০১২) চলচ্চিত্রে হাশপাপি চরিত্রে অভিনয়ের জন্য পরিচিতি লাভ করেন। এই কাজের জন্য তিনি সর্বকনিষ্ঠ অভিনেত্রী হিসেবে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং তিনি একাডেমি পুরস্কারে মনোনীত একবিংশ শতাব্দীতে জন্মগ্রহণকারী প্রথম ব্যক্তি।

২০১৪ সালে ওয়ালিস অ্যানি চলচ্চিত্রের পুনর্নির্মাণে অভিনয় করেন, যার জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।

২০১৭ সালে তার রচিত দুটি বই - শাই অ্যান্ড এমি স্টার ইন ব্রেক এন এগ এবং আ নাইট আউট উইথ মামা প্রকাশিত হয়। তিনি পরবর্তীতে আরও দুটি বই – শাই অ্যান্ড এমি ড্যান্সি প্যান্টস এবং শাই অ্যান্ড এমি স্টার ইন টু দ্য রেসকিউ প্রকাশ করেন।

প্রারম্ভিক জীবন
ওয়ালিস ২০০৩ সালের ২৮শে আগস্ট লুইজিয়ানা অঙ্গরাজ্যের হুমা শহরের জন্মগ্রহণ করেন। তার মাতা কোয়ালিন্ড্রেয়া ওয়ালিস (বিবাহপূর্ব জ্যাকসন) একজন শিক্ষিকা এবং পিতা ভেনিয়ে ওয়ালিস সিনিয়র একজন ট্রাক চালক। তার এক বোন ও দুই ভাই রয়েছে, তারা হলেন কোয়ানিকেকিয়া, ভেয়োন ও ভেনিয়ে জুনিয়র। তার নাম "কোয়াভেনজানে" তার পিতামাতার নামের প্রথমাংশ "কোয়াভেন"-এর সমন্বয়ে গঠিত এবং সোয়াহিলি শব্দ জিনি অর্থ "পরী"।

চলচ্চিত্রের তালিকা

তথ্যসূত্র

বহিঃসংযোগ

 

২০০২-এ জন্ম
জীবিত ব্যক্তি
২১শ শতাব্দীর মার্কিন অভিনেত্রী
মার্কিন কণ্ঠাভিনেত্রী
মার্কিন চলচ্চিত্র অভিনেত্রী
মার্কিন শিশু অভিনেত্রী
লুইজিয়ানার অভিনেত্রী
আফ্রিকান-মার্কিন অভিনেত্রী
২১শ শতাব্দীর আফ্রিকান-মার্কিন নারী
২১শ শতাব্দীর মার্কিন লেখিকা
মার্কিন টেলিভিশন অভিনেত্রী
২০০৩-এ জন্ম
আব্দুল করিম পাটওয়ারী

আব্দুল করিম পাটওয়ারী (১৯২৫ - ২১ জানুয়ারি ২০০০) বাংলাদেশের চাঁদপুর জেলার রাজনীতিবিদ ও পাকিস্তান গণপরিষদের সদস্য ছিলেন। ১৯৫২ সালের ভাষা আন্দোলনের সৈনিক ও মুক্তিযোদ্ধা। চাঁদপুর জেলার উন্নয়নে তার ব্যাপক অবদান রয়েছে।

প্রারম্ভিক জীবন 
আব্দুল করিম পাটওয়ারী ১৯২৫ সালে বেঙ্গল প্রেসিডেন্সির বর্তমান বাংলাদেশের চট্টগ্রাম বিভাগের চাঁদপুর জেলা শহরের তালতলা পাটওয়ারী বাড়িতে জন্মগ্রহণ করেন। তার পিতার নাম রৌশন আলী পাটওয়ারী।

কর্মজীবন 
তিনি চাঁদপুর পৌরসভার প্রথম এবং দুইবারের নির্বাচিত মেয়র ছিলেন। মেয়র থাকাকলীন তিনি চাঁদপুর পৌরবাসীর কাছে কর্মদক্ষতার কারণে বেশ সুনাম ও খ্যাতি অর্জন করেন। তিনি রাজনৈতিক জীবনে ছিলেন সৎ ও নিষ্ঠাবান। যার কারণে সকল রাজনৈতিকদের কাছে আদর্শবান রাজনৈতিক হিসেবে পরিচিতি পান। তিনি তার কর্মজীবনে বিভিন্ন সামাজিক উন্নয়নমূলক সংগঠনের সাথে জড়িত ছিলেন। সাবেক চাঁদপুর মহকুমা রেডক্রস সোসাইটির ভাইস প্রেসিডেন্ট, চাঁদপুর জেলা রেডক্রিসেন্ট সোসাইটির আজীবন সদস্য ও কার্যকরী কমিটির সদস্য, ফায়ার সার্ভিস এন্ড সিভিল ডিফেন্সের চীফ ওয়ার্ডেন, চাঁদপুর জেলা কারাগারের অস্থায়ী পরিদর্শক, চাঁদপুর রোটারী ক্লাবের সদস্য, কচি-কাঁচার মেলা চাঁদপুর-এর প্রতিষ্ঠাতা, উপদেষ্টা হিসেবে ছিলেন ডায়াবেটিক সমিতি, মাজহারুল হক বিএনএসবি চক্ষু হাসপাতাল, চাঁদপুর ফাউন্ডেশনের। এছাড়াও তিনি আরো অনেক সামাজিক উন্নয়ন সংগঠনের সাথে জড়িত ছিলেন।

রাজনৈতিক জীবন 
তিনি রাজনৈতিক জীবনে একজন সফল ব্যক্তিত্ব ছিলেন। আর রাজনৈতিক জীবনেও ছিলেন একজন সৎ ও নিষ্ঠাবান। এক কথায় যাকে একজন রাজনৈতিক আইডল হিসেবে বলা যায়। পাকিস্তান শাসনামলে মুসলিম লীগে যোগদানের মাধ্যমে তিনি তার রাজনৈতিক জীবনের সূচনা করেন এবং ঐসময় বিডি মেম্বার ও এমপিএ ছিলেন। পরবর্তীতে আওয়ামী লীগ প্রতিষ্ঠিত হলে তিনি আওয়ামী লীগে যোগদান করেন এবং মৃত্যুর আগ পর্যন্ত ঐ দলের রাজনৈতিক কর্মী ছিলেন। তিনি চাঁদপুর মহাকুমা আওয়ামী লীগের সহ-সভাপতি ও জেলা আওয়ামী লীগের সহ-সভাপতি ছিলেন। এছাড়াও তিনি ১৯৭৩ সালে চাঁদপুর পৌরসভার প্রথম ও ১৯৭৩ থেকে ১৯৮২ পর্যন্ত একাধারে দুইবার পৌর মেয়র হিসেবে নির্বাচিত হন।

সমাজসেবা মূলক কাজ 
তিনি তার কর্মব্যস্ততার মাঝেও বিভিন্ন সমাজসেবামূলক কাজের সাথে জড়িত ছিলেন। ধর্মীয় প্রতিষ্ঠান ও সামাজিক প্রতিষ্ঠানের জন্য তিনি অনেক জায়গা দান করেছেন। তিনি বাসস্ট্যান্ড মসজিদে গোর-এ গরীবা’র প্রতিষ্ঠাতা এবং পরিচালনা কমিটির সহ-সভাপতি, আঞ্জুমানে খাদেমুল ইনসান চাঁদপুর-এর প্রতিষ্ঠাতা ও পাটওয়ারী বাড়ি জামে মসজিদ পরিচালনা কমিটির সভাপতি এবং শহরের বিষ্ণুদী আজিমিয়া সপ্রাবি’র পরিচালনা কমিটির সভাপতি ছিলেন। এছাড়াও চাঁদপুরের প্রেসক্লাবটি তার দান করা জায়গায় প্রতিষ্ঠিত হয়েছে।

ভাষা আন্দোলন ও মুক্তিযুদ্ধে অবদান 
তিনি ১৯৫২ সালের ভাষা আন্দোলনের সময় চাঁদপুর জেলার ভাষা আন্দোলনের সংগঠকের দ্বায়িত্ব পালন করেন। ১৯৭১ সালের স্বাধীনতা যুদ্ধের সময় তিনি স্বাধীনতা সংগ্রাম পরিষদের ভারপ্রাপ্ত সভাপতি ছিলেন।

পুরস্কার ও সম্মাননা 
আব্দুল করিম পাটওয়ারীর সম্মাননায় চাঁদপুর জেলা শহরের একটি সড়কের নামকরণ করা হয় আব্দুল করিম পাটওয়ারী সড়ক।

মৃত্যু 
তিনি ২০০০ সালের ২১শে জানুয়ারি ৭৫ বছর বয়সে মৃত্যুবরণ করেন।

তথ্যসূত্র 

১৯২৫-এ জন্ম
২০০০-এ মৃত্যু
চাঁদপুর জেলার রাজনীতিবিদ
বাঙালি রাজনীতিবিদ
পাকিস্তান গণপরিষদ সদস্য
ইউরোপিয়ান সাহিত্যের তালিকা

এটি হল একটি ইউরোপিয়ান সাহিত্যের তালিকা

ইউরোপিয়ান সাহিত্য গুলি অনেক ভাষায় প্রণীত করা হয়, এই আধুনিক, গুরুত্বপূর্ণ লেখন গুলির মধ্যে, ইংলিশ, স্প্যানিশ, ফ্রেঞ্চ, ডাচ, পোলিশ, পর্তুগিজ, জার্মান, ইটালিয়ান, আধুনিক গ্রীক, চেক, রাশিয়ান, ম্যাসেডোনিয়ান, স্ক্যান্দিনাভিয়ান ভাষায়, গ্যেলিক এবং তুর্কিশ।

প্রথম শ্রেণীয় এবং মধ্যযুগীয়, ঐতিহ্যপূর্ণ সাহিত্য গুলির মধ্যে, ল্যাটিন, প্রাচীন গ্রীক, পুরাতন বুলগেরিয়ান, ম্যাসেডোনিয়ান, পুরাতন নর্স, মধ্যযুগীয় রেনেসাঁস বা নবজাগরণ সময়কালের ফ্রেঞ্চ এবং টাস্কানি দেশীয় উপভাষা।

আরও দেখুন 

 পাশ্চাত্য সাহিত্য
 Medieval literature
 নবজাগরণ সময়কালের সাহিত্য
 আধুনিক সাহিত্য
 Old English literature
 ব্রিটিশ সাহিত্য
 ইংলিশে ওয়েলশ সাহিত্য
 স্কটিশ সাহিত্য
 আইরিশ সাহিত্য
 ফ্রাংকোফোন সাহিত্য
 সাইপ্রিঅট সাহিত্য
 নরডিক সাহিত্য
 গ্যালিশিয়-পর্তুগিজ গীতিকবিতা
 আসনবিশেষ পদ্য
 Arabic literature in Al-Andalus
 এম.এল.এনঃ আধুনিক ভাষায় টীকা
 আফ্রিকান সাহিত্য
 এশিয়ান সাহিত্য
 মহাসাগরীয় সাহিত্য
 ল্যাটিন আমেরিকান সাহিত্য

ইউরোপীয় সাহিত্য
ইস্ট নদী

ইস্ট নদী () নিউ ইয়র্ক শহরে অবস্থিত লবণাক্ত পানির একটি জোয়ার-ভাটা প্রণালী। নামে নদী হলেও এটি প্রকৃতপক্ষে কোনও নদী নয়। এটি দক্ষিণের আপার নিউ ইয়র্ক বে উপসাগরটিকে উত্তরের লং আইল্যান্ড সাউন্ডের সাথে সংযুক্তকারী একটি প্রণালী। ইস্ট নদী লং আইল্যান্ড দ্বীপে অবস্থিত কুইন্‌স বরোকে উত্তর আমেরিকার মূল ভূখণ্ডে অবস্থিত দ্য ব্রংক্‌স বরোকে পৃথক করেছে। এছাড়া এটি ম্যানহাটন বরোকেও কুইন্‌স ও ব্রুকলিন বরো দুইটি থেকে পৃথক করেছে।  লং আইল্যান্ড সাউন্ডের সাথে যুক্ত বলে এটি একসময় সাউন্ড নদী নামে পরিচিত ছিল।  এই জোয়ার-ভাটা প্রণালীটির স্রোতধারা প্রায়শই দিক পরিবর্তন করে। এছাড়া স্রোতের গতিবেগও প্রণালীর গভীরতা ও সরুত্বের উপর নির্ভর করে পরিবর্তিত হয়। এর দৈর্ঘ্য  এবং দৈর্ঘ্যের সমগ্র অংশ জুড়েই এটি নাব্য। ঐতিহাসিকভাবে এটি নিউ ইয়র্ক শহরের নৌপরিবহন কর্মকাণ্ডের কেন্দ্রবিন্দু ছিল, যদিও বর্তমানে এর সেই মর্যাদা নেই।

তথ্যসূত্র

বহিঃসংযোগ 

 East River NYC from the Greater Astoria Historical Society
 LIC Community Boathouse site for free paddling on the East River
 Western Queens waterfront information page

নিউ ইয়র্ক শহরের জলপ্রণালী
জেমস্ এডওয়ার্ড এডমন্ডস্

ব্রিগেডিয়ার জেনারেল স্যার জেমস্ এডওয়ার্ড এডমন্ডস্ সি. বি. এবং সি. এম. জি. (২৫ ডিসেম্বর ১৮৬১ - ২ আগস্ট ১৯৫৬) প্রথম বিশ্বযুদ্ধের ব্রিটিশ রয়েল ইনঞ্জিনিয়ার্স এর একজন অফিসার ছিলেন। ১৯১৯ সালের ১লা এপ্রিল এডমন্ডস্ ইম্পেরিয়াল ডিফেন্স কমিটির একজন ডাইরেক্টর হিসেবে দায়িত্ব গ্রহণ করেন এবং দায়িত্বপ্রাপ্ত হয়ে তিনি প্রথম বিশ্বযুদ্ধ পরবর্তী ২৮-খণ্ড এর "হিস্ট্রী অব গ্রেট ওয়ার" সংকলন করেন। এডমন্ডস্ "হিস্ট্রী অব গ্রেট ওয়ার" এর প্রায় অর্ধেক সংখ্যক এবং ১৪-খণ্ড এর "ওয়েস্টার্ন ফ্রন্ট (মিলিটারি অপারেশনস, ফ্রান্স এবং বেলজিয়াম)" এর ১১ টি খণ্ড নিজে লিখেছিলেন। তার কাজ শেষ হয় ১৯৪৯ সাল নাগাদ শেষ খণ্ড গুলি প্রকাশের মাধ্যমে।

তথ্যসূত্র
টীকা

গ্রন্থপঞ্জি

 
 
 
 
 

আরো পড়ুন

 
 
 

প্রথম বিশ্বযুদ্ধ
১৯৬১-এ জন্ম
১৯৫৬-এ মৃত্যু
১৮৬১-এ জন্ম
নাইটস ব্যাচেলর
ব্রিটিশ সামরিক ইতিহাসবিদ
রয়্যাল মিলিটারি একাডেমি, উলউইচের স্নাতক
সিটি অব ওয়েস্টমিনস্টারের সামরিক ব্যক্তি
বিল ডি ব্লাজিও

বিল ডি ব্লাজিও ( জন্ম ৮ই মে, ১৯৬১) একজন মার্কিন রাজনীতিবিদ। তিনি ২০১৪ সাল থেকে মার্কিন যুক্তরাষ্ট্রের বৃহত্তম শহর নিউ ইয়র্কের ১০৯তম ভ বা মেয়র হিসেবে বর্তমানে দায়িত্বরত আছেন। নগরপ্রধান পদে আসীন হওয়ার আগে ২০১০ থেকে ২০১৩ সাল পর্যন্ত তিনি নিউ ইয়র্ক শহরের গণপ্রবক্তার দায়িত্ব পালন করেন।

ডি ব্লাজিও নিউ ইয়র্ক শহরের ম্যানহাটন বরোতে জন্মগ্রহণ করেন। এরপরে তিনি নিউ ইয়র্ক ইউনিভার্সিটি ও কলাম্বিয়া ইউনিভার্সিটি বিশ্ববিদ্যালয় দুইটিতে তার উচ্চশিক্ষা সম্পন্ন করেন। এরপর তিনি স্বল্পকালের জন্য চার্লস রেঞ্জেল ও হিলারি ক্লিনটনের জন্য নির্বাচনী প্রচারণা ব্যবস্থাপক হিসেবে কাজ করেন। ২০০২ সালে ভোটে নির্বাচিত সরকারী কর্মকর্তা হিসেবে কর্মজীবন শুরু করেন; সে বছর তিনি নিউ ইয়র্কের ব্রুকলিন বরোতে অবস্থিত ৩৯তম নগর জেলা থেকে নিউ ইয়র্ক নগর পরিষদের সদস্য নির্বাচিত হন এবং ২০০৯ সালে তিনি পরিষদের সদস্য ছিলেন। ২০১৩ সালে তিনি প্রথমবারের মত বিপুল ভোটে নিউ ইয়র্কের নগরপ্রধান নির্বাচিত হন এবং ২০১৭ সালে ফিরতি নির্বাচনেও একই ব্যবধানে পুনরায় বিজয়ী হন।

ডি ব্লাজিও প্রথমবার নগরপ্রধান নির্বাচিত হওয়ার পরে বিতর্কিত "স্টপ অ্যান্ড ফ্রিস্ক" (আটকানো ও দেহপরীক্ষা) কর্মকাণ্ডটিকে পুনঃসংগঠিত করেন এবং নিউ ইয়র্ক নগরীর আইন-শৃঙ্খলা বাহিনী ও সংখ্যালঘু সম্প্রদায়ের মধ্যকার সম্পর্ক উষ্ণায়নে বিভিন্ন পদক্ষেপ গ্রহণ করেন। তিনি পুলিশ বাহিনীর সদস্যদের দেহে পরিধেয় ক্যামেরার ব্যবহার প্রচলন করেন। ২০০১ সালের ১১ই সেপ্টেম্বরের সন্ত্রাসী হামলার পরে শহরের মুসলমান অধিবাসীদের উপর যে নজরদারি কর্মকাণ্ডটি চালু হয়েছিল, তার অবসান করেন। তিনি সব শিশুর জন্য বিনামূল্যের প্রাক-কিন্ডারগার্টেন শিক্ষার বিধিটি পাশ করেন।

বিল ডি ব্লাজিও নিউ ইয়র্ক শহরের অর্থনৈতিক বৈষম্যের বিরুদ্ধে সোচ্চার বক্তব্য রেখে আসছেন। তিনি সামাজিকভাবে উদারপন্থী, প্রাগ্রসর এবং অর্থনৈতিকভাবে নব্য-উদারনীতিতে বিশ্বাসী। জনসমীক্ষাগুলিতে প্রায়শই তিনি ৪৫% থেকে ৬০% নিউ ইয়র্কবাসীর সমর্থন পেয়ে আসছেন।

তথ্যসূত্র

নিউ ইয়র্ক শহরের নগরপ্রধান
১৯৬১-এ জন্ম
প্রাক্তন রোমান ক্যাথলিক
ইংরেজ বংশোদ্ভূত মার্কিন ব্যক্তি
আইরিশ বংশোদ্ভূত মার্কিন ব্যক্তি
ইতালীয় বংশোদ্ভূত মার্কিন ব্যক্তি
ম্যানহাটনের ব্যক্তি
জার্মান বংশোদ্ভূত মার্কিন ব্যক্তি
ফরাসি বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
২১শ শতাব্দীর মার্কিন রাজনীতিবিদ
২০২০ মার্কিন যুক্তরাষ্ট্রের রাষ্ট্রপতি প্রার্থী
জীবিত ব্যক্তি
নিউ ইয়র্কের (অঙ্গরাজ্য) ডেমোক্র্যাট
নিউ ইয়র্ক বিশ্ববিদ্যালয়ের প্রাক্তন শিক্ষার্থী
গ্লাক্সোস্মিথক্লাইন

গ্লাক্সোস্মিথক্লাইন পিএলসি (জিএসকে) একটি ব্রিটিশ ফার্মাসিউটিক্যাল কোম্পানী। লন্ডনের ব্রেন্টফোর্ডে জিএসকের সদর দফতর অবস্থিত। ২০০০ সালে গ্লাক্সো ওয়েলকাম এবং স্মিথক্লাইন বেকহাম একীভূত হয়ে জিএসকে প্রতিষ্ঠিত হয়। ২০১৫ সালের হিসাবে ফাইজার, নোভারটিস, মার্ক, হফম্যান-লা রোশ ও সানোফির পর এটি বিশ্বের ষষ্ঠ বৃহত্তম ওষুধ প্রস্তুতকারী কোম্পানি।

ইতিহাস 

১৮৭৩ সালে লন্ডনবাসী জোসেফ এডওয়ার্ড নাথান নিউজিল্যান্ডের ওয়েলিংটন শহরে সাধারণ লেনদেনকারী কোম্পানি হিসেবে জোসেফ নাথান অ্যান্ড কো. প্রতিষ্ঠা করেছিলেন।

গবেষণা এবং পণ্য

ফার্মাসিউটিক্যালস 
জিএসকে হাঁপানি, ক্যান্সার, সংক্রমণ, ডায়াবেটিস এবং মানসিক স্বাস্থ্যের মতো বড় রোগের ক্ষেত্রে পণ্য তৈরি করে। ২০১৩ সালে তার সবচেয়ে বেশি বিক্রিযোগ্য পণ্য ছিল অ্যাডভের, অ্যাভোডার্ট, ফ্লভেন্ট, অগমেন্টিন, লোভাজা, এবং ল্যামিক্টাল।

ম্যালেরিয়ার টিকা 
২০১৪ সালে প্রথম ম্যালেরিয়া ভ্যাকসিনের নিয়ন্ত্রক অনুমোদনের জন্য জিএসকে আবেদন করেছিল।

ভোক্তা স্বাস্থ্যসেবা 
জিএসকে এর ভোক্তা স্বাস্থ্যসেবা বিভাগ ২০১৩ সালে মৌখিক স্বাস্থ্যসেবা বিক্রি করে ৫.২ বিলিয়ন পাউন্ড অর্জন করেছে, যার মধ্যে আছে অ্যাকুয়াফ্রেশ, ম্যাকিলান এবং সেনসোডাইন টুথপেস্ট, হরলিক্স, বুস্ট এবং ভারতের একটি চকোলেট-স্বাদযুক্ত মল্ট পানীয়।

করোনাভাইরাস টিকা 
২০২০ সালের জুলাইয়ে যুক্তরাজ্য সরকার জিএসকে এবং সানোফির দ্বারা তৈরি করোনভাইরাস ভ্যাকসিনের ৬০ মিলিয়ন ডোজ  নিয়েছিল।

সুযোগসুবিধা 
২০১৩ সালের অনুসারে জিএসকের ১১৫ টিরও বেশি দেশে অফিস ছিল এবং ৯৯,০০০ এরও বেশি লোককে নিয়োগ করেছিল; গবেষণা ও উন্নয়ন এ জিএসকে ১২,৫০০ জন নিয়োগ লোক করেছিল।

স্বীকৃতি, দাতব্য এবং সামাজিক দায়বদ্ধতা

বৈজ্ঞানিক স্বীকৃতি
বেসিক মেডিকেল সায়েন্স এবং / অথবা থেরাপিউটিক্স বিকাশে অবদানের জন্য চারজন গ্লাক্সোস্মিথক্লাইন বিজ্ঞানীকে নোবেল কমিটি স্বীকৃতি দিয়েছে।

দাতব্য এবং সামাজিক দায়বদ্ধতা
২০১০ সাল থেকে, গ্ল্যাক্সো স্মিথক্লাইন গ্লোবাল অ্যাক্সেস টু মেডিসিনস ইনডেক্সের (যা বিল এবং মেলিন্ডা গেটস ফাউন্ডেশন দ্বারা অর্থায়ন করা হয়) ফার্মাসিউটিকাল কোম্পানিগুলির মধ্যে কয়েকবার প্রথম স্থান  অধিকার করে।

বিতর্ক

২০১২ ফৌজদারি ও নাগরিক নিষ্পত্তি

সামগ্রিক
জুলাই ২০১২ সালে, জিএসকে যুক্তরাষ্ট্রে ফৌজদারি অভিযোগের জন্য দোষী সাব্যস্ত হয়েছিল এবং ৩ বিলিয়ন মার্কিন ডলার দিতে সম্মত হয়েছিল; এটি বিচার বিভাগ এবং একটি ড্রাগ সংস্থার মধ্যে ততকালীন বৃহত্তম মীমাংসা ছিল।

আরও দেখুন

তথ্যসূত্র

বহিঃসংযোগ 
 জিএসকের প্রাতিষ্ঠানিক ওয়েবসাইট

গ্লাক্সোস্মিথক্লাইন
২০০০-এ প্রতিষ্ঠিত
নিউ ইয়র্ক স্টক এক্সচেঞ্জে তালিকাভুক্ত কোম্পানি
পাবলিক লিমিটেড কোম্পানি
ওপেনকর্পোরেটসের জোট
যুক্তরাজ্যের ঔষধ প্রস্তুতকারক কোম্পানি
ব্রিটিশ মার্কা
কোভিড-১৯ টিকা উৎপাদনকারী
টিকা উৎপাদনকারী
২০০০-এ প্রতিষ্ঠিত ঔষধ প্রস্তুতকারক কোম্পানি
চিকিৎসাবৈজ্ঞানিক বিতর্ক
ইংল্যান্ডে সদর দফতর বহুজাতিক কোম্পানি
ডেনিস সাসও ঙ্গিসো

ডেনিস সাসও ঙ্গিসো (জন্ম ২৩ নভেম্বর ১৯৪৩) কঙ্গো প্রজাতন্ত্র রাজনীতিবিদ যিনি ১৯৯৭ সালের পর কঙ্গো প্রজাতন্ত্রের রাষ্ট্রপতি; তিনি পূর্বে ১৯৭৯ থেকে ১৯৯২ সাল পর্যন্ত রাষ্ট্রপতি ছিলেন। রাষ্ট্রপতির প্রথম মেয়াদে তিনি ১২ বছরের জন্য কংগ্রস পার্টি অফ শ্রম (পিসিটি) -এর একক পার্টি অধিবেশনে নেতৃত্ব দেন। আন্তর্জাতিক উৎস থেকে চাপের অধীনে, তিনি ১৯৯০ সালে বহুবিধ রাজনীতি চালু করেন এবং ১৯৯১ সালের ন্যাশনাল কনফারেন্স কর্তৃক কার্যনির্বাহী ক্ষমতা ত্যাগ করেন, রাষ্ট্রের আনুষ্ঠানিক প্রধান হিসাবে দায়িত্ব পালন করেন। তিনি ১৯৯২-২২২ সালের ১ জুলাই রাষ্ট্রপতি নির্বাচনে একজন প্রার্থী হিসেবে দাঁড়িয়েছিলেন কিন্তু তৃতীয় পরাজিত হন।

কঙ্গো দ্বিতীয় দ্বিতীয় যুদ্ধ (১৯৯৭-১৯৯৯), যার মধ্যে তার বিদ্রোহী বাহিনী রাষ্ট্রপতি মোজাম্মেল হককে ক্ষমতাচ্যুত করে পাস্কাল লিসওবা। একটি পরিবর্তনীয় সময়ের পর, তিনি ২০০২ সালের রাষ্ট্রপতি নির্বাচন জিতেছিলেন, যার মধ্যে কম বিরোধী অংশগ্রহণ ছিল; তিনি সালের ২০০৯ সালের রাষ্ট্রপতি নির্বাচন পুনরায় নির্বাচিত হন। ২০১৫ সালে প্রজাতন্ত্রের ২০১৩ সালের গণভোট দ্বারা গৃহীত একটি নতুন সংবিধানের প্রবর্তন, সাসো নিউগসোকে অন্য মেয়াদের জন্য দাঁড় করাতে সক্ষম হয়েছে। প্রথম রাউন্ডের সংখ্যাগরিষ্ঠতার সাথে তিনি সালের ২০১৬ সালের রাষ্ট্রপতি নির্বাচন পুনরায় নির্বাচিত হন।

সাসও ঙ্গিসো ইস বাকিদ বি আ ভ্যারাইটি অফ পলিটিকাল পার্টিস, মোস্ট ইম্পোর্টেন্টলি টি পিক্ট. হে ২ টি প্রেসিডেন্ট ওফঃ টি পিক্ট সেন্ট্রাল কমিটি.

২০২১ সালের অক্টোবরে ডেনিস সাসাউ এন'গুয়েসোকে "প্যান্ডোরা পেপারস" কেলেঙ্কারিতে উদ্ধৃত করা হয়। ইন্টার আফ্রিকান ইনভেস্টমেন্ট ব্রিটিশ ভার্জিন দ্বীপপুঞ্জ, ক্যারিবিয়ান ট্যাক্স হেভেনে নিবন্ধিত হয়েছে বলে জানা গেছে। Denis Sassou N'Guesso অস্বীকার করে ব্লক এটা দলিল।

তথ্যসূত্র 

১৯৪৩-এ জন্ম
জীবিত ব্যক্তি
সাম্যবাদী শাসক
কঙ্গো প্রজাতন্ত্রের রাষ্ট্রপতি
কঙ্গো প্রজাতন্ত্রের উপ-রাষ্ট্রপতি
আফ্রিকান ইউনিয়নের চেয়ারপারসন
প্রাক্তন মার্কসবাদী
২০শ শতাব্দীর কঙ্গো প্রজাতন্ত্রের রাজনীতিবিদ
২১শ শতাব্দীর কঙ্গো প্রজাতন্ত্রের রাজনীতিবিদ
বিপণীবীথি

বিপণিবীথি বা ইংরেজি পরিভাষায় ডিপার্টমেন্ট স্টোর () এক ধরনের খুচরাদ্রব্য বিক্রয় প্রতিষ্ঠান যেখানে বহু বিভিন্ন প্রকারের ভোগদ্রব্য বিক্রি করা হয় এবং এই পণ্যগুলিকে ভিন্ন ভিন্ন শ্রেণীতে বিভক্ত করে দোকানের আলাদা আলাদা বিভাগে উপস্থাপন করা হয় (ইংরেজিতে যাদেরকে "ডিপার্টমেন্ট" বলা হয়)। আধুনিক বড় নগরগুলিতে ১৯শ শতকের মাঝামাঝি সময়ে নাটকীয়ভাবে এই বিপণীবীথিগুলির আবির্ভাব ঘটে এবং এর ফলে মানুষের কেনাকাটার অভ্যাসসহ সেবা ও বিলাসের সংজ্ঞা স্থায়ীভাবে বদলে যায়। লন্ডন শহরে উইটলেস, প্যারিস শহরে ল্য বোঁ মার্শে এবং নিউ ইয়র্ক শহরে স্টিউয়ার্টস নামের বিপণীবীথিগুলি এই পরিবর্তনে মূল ভূমিকা পালন করে।

বর্তমানে বিপণীবীথিগুলিতে নিম্নলিখিত শ্রেণীর পণ্যগুলি পাওয়া যায়: পোশাক-আশাক, আসবাবপত্র, ঘরে ব্যবহার্য বৈদ্যুতিক যন্ত্রপাতি, খেলনা, প্রসাধনী, ঘরের নিত্যপ্রয়োজনীয় সরঞ্জাম, বাগানের দ্রব্যসামগ্রী, দৈহিক পরিচ্ছন্নতা সামগ্রী, ক্রীড়া সামগ্রী, নিজে হাতে করা, রঙ এবং ঘর মেরামত সামগ্রী। এছাড়া খাদ্য, বই, রত্নপাথর, গহনা, ইলেকট্রনিক দ্রব্য, পড়ালেখার উপকরণ, আলোকচিত্র গ্রহণের যন্ত্রাদি, শিশু সামগ্রী, পোষাপ্রাণীদের সামগ্রী, ইত্যাদিও বিক্রি হয়।

ক্রেতারা সাধারণত দোকানের সম্মুখভাবে ক্রয় করা পণ্যের জন্য অর্থ পরিশোধ করে বেরিয়ে আসেন। তবে কিছু কিছু বিপণীবীথিতে প্রতিটি বিভাগের পরিশোধকেন্দ্র বা কাউন্টার থাকে। কিছু কিছু বিপণীবীথি স্বাধীন একক ধরনের হয়ে থাকে। আবার কিছু কিছু কোনও বৃহত্তর খুচরা বিপণীশৃঙ্খলের অংশ হয়ে থাকে।

২১শ শতকে এসে বিপণীবীথিগুলি ইন্টারনেটে অবস্থিত ই-বাণিজ্য ওয়েবসাইটগুলির সাথে তীব্র প্রতিদ্বন্দ্বিতায় অবতীর্ণ হয়েছে।

তথ্যসূত্র

খুচরা বিক্রয়
খুচরা বিক্রয়ের ধরন
মনজিত সিং (ক্রীড়াবিদ)

মনজিত সিং (জন্ম ১লা সেপ্টেম্বর, ১৯৮৯) একজন ভারতীয় মধ্যম-দূরত্বের দৌড়বিদ। তিনি মূলত ৮০০ মিটার ও ১৫০০ মিটার দৌড় প্রতিযোগিতায় অংশ নিয়ে থাকেন। তিনি ২০১৮ সালে ইন্দোনেশিয়ার রাজধানী জাকার্তা শহরে অনুষ্ঠিত এশিয়ান গেমস প্রতিযোগিতার ৮০০ মিটার ইভেন্টে জিতে স্বর্ণপদক লাভ করেন।

তথ্যসূত্র 

১৯৮৯-এ জন্ম
জীবিত ব্যক্তি
এশিয়ান গেমসে স্বর্ণপদক বিজয়ী ভারতীয়
ভারতীয় পুরুষ স্প্রিন্টার
হরিয়ানার মল্লক্রীড়াবিদ
জিন্দ জেলার ব্যক্তি
২০১৮ এশিয়ান গেমসের পদক বিজয়ী
২০১৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড)
এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড)
পিংকি বলহার

পিংকি বলহার একজন ভারতীয় কুর্শ কুস্তিগির। ২০১৮ এশিয়ান গেমস, জাকার্তাতে, মহিলাদের ৫২ কেজি - কুর্শ কুস্তি ইভেন্টে একটি রৌপ্য পদক জিতেছেন।

তথ্যসূত্র 

জীবিত ব্যক্তি
ভারতীয় মহিলা ক্রীড়াবিদ
২১শ শতাব্দীর ভারতীয় নারী
এশিয়ান গেমসে রৌপ্যপদক বিজয়ী ভারতীয়
২০১৮ এশিয়ান গেমসের পদক বিজয়ী
২১শ শতাব্দীর ভারতীয় ব্যক্তি
১৯৯৮-এ জন্ম
মালাপ্রভা যাদব

মালাপ্রভা যাদব একজন ভারতীয় কুর্শ কুস্তিগির। ২০১৮ এশিয়ান গেমস, জাকার্তাতে, মহিলাদের ৫২ কেজি - কুর্শ কুস্তি ইভেন্টে একটি ব্রোঞ্জ পদক জিতেছেন।

তথ্যসূত্র 

জীবিত ব্যক্তি
ভারতীয় মহিলা ক্রীড়াবিদ
২১শ শতাব্দীর ভারতীয় নারী
এশিয়ান গেমসে ব্রোঞ্জপদক বিজয়ী ভারতীয়
২০১৮ এশিয়ান গেমসের পদক বিজয়ী
২১শ শতাব্দীর ভারতীয় ব্যক্তি
১৯৯৮-এ জন্ম
বনগাঁ উত্তর বিধানসভা কেন্দ্র

বনগাঁ উত্তর  (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। ২০১১ সাল পর্যন্ত বনগাঁ বিধানসভা কেন্দ্র একটি আসন ছিল। ২০১১ সালের পর থেকে দুইটি আসন হয়েছে ১. বনগাঁ উত্তর বিধানসভা কেন্দ্র এবং ২. বনগাঁ দক্ষিণ বিধানসভা কেন্দ্র। এই কেন্দ্রটি এসসি এর জন্য সংরক্ষিত। বনগাঁ কেন্দ্রটি ২০১১ সাল পর্যন্ত একটি উন্মুক্ত আসন ছিল।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৯৫ নং বনগাঁ উত্তর (এসসি) বিধানসভা কেন্দ্রটি বনগাঁ পৌরসভা এবং আকাইপুর, ছয়ঘরিয়া, ধর্মপুকুরিয়া, গঙ্গাধরপুর, ঘাটবাওর, গোপালনগর-১ ও গোপালনগর -২, গ্রাম পঞ্চায়েত গুলি বনগাঁ সমষ্টি উন্নয়ন ব্লক এর অন্তর্গত।

বনগাঁ উত্তর (এসসি) বিধানসভা কেন্দ্রটি ১৪ নং বনগাঁ লোকসভা কেন্দ্র (এসসি) এর অন্তর্গত। পূর্বে এই কেন্দ্রটি বারাসাত লোকসভা কেন্দ্রের অন্তর্গত ছিল।

বিধানসভার বিধায়ক

নির্বাচনী ফলাফল

২০২১
২০২১ এর বিধানসভা নির্বাচনে বিজেপির অশোক কীর্তনিয়া তৃণমূল কংগ্রেসের শ্যামল রায় কে পরাজিত করে বিধায়ক নির্বাচিত হন।

২০১৬

২০১৬ সালের নির্বাচনে, তৃণমূল কংগ্রেসের বিশ্বজিৎ দাস তার নিকটতম প্রতিদ্বন্দ্বী ফরওয়ার্ড ব্লকের -এর সুশান্ত 
বাওয়ালী কে পরাজিত করেন।

২০১১
২০১১ সালের নির্বাচনে, তৃণমূল কংগ্রেসের বিশ্বজিৎ দাস তার নিকটতম প্রতিদ্বন্দ্বী সিপিআই (এম) -এর ডা. বিশ্বজিৎ বিশ্বাসকে পরাজিত করেন।

১৯৭৭-২০০৬

২০০৯ উপনির্বাচন
২০০৯ সালের বিধানসভা উপনির্বাচনের কারণ বিধায়ক সৌগত রায় দমদম লোকসভা কেন্দ্র থেকে নির্বাচিত হন ফলে, তৃণমূল কংগ্রেসের গোপাল শেঠ  বনগাঁ কেন্দ্র থেকে জয়লাভ করেন।

২০০৬ উপনির্বাচন
২০০৬ সালের বিধানসভা উপনির্বাচনের কারণ নির্বাচিত বিধায়ক ভূপেন শেঠ এর মৃত্যুর ফলে, তৃণমূল কংগ্রেসের সৌগত রায় সিপিআই (এম) -এর পঙ্কজ ঘোষকে পরাজিত করেন।

২০০৬

২০০১
২০০১ সালের নির্বাচনে সিপিআইএম দলের পঙ্কজ ঘোষ নির্দল প্রার্থী ভূপেন শেঠ কে পরাজিত করে পুনঃরায় বিধায়ক নির্বাচিত হন।

১৯৯৬
১৯৯৬ এর পশ্চিমবঙ্গ বিধানসভা নির্বাচনে সিপিআইএম প্রার্থী পঙ্কজ ঘোষ নিকটতম কংগ্রেস প্রার্থী ভুপেন্দ্রনাথ শেঠকে পরাজিত করে বনগাঁ কেন্দ্র থেকে বিধায়ক নির্বাচিত হন।

১৯৫১-১৯৭২
১৯৭২, ১৯৭১ এবং ১৯৬৯ সালে  সিপিআই এর অজিত কুমার গাঙ্গুলি  জয়ী হন। কংগ্রেসের কে.ভৌমিক ১৯৬৭ সালে জয়ী হন। কংগ্রেসের জীবন রতন ধর ১৯৬২ সালে জয়ী হন। ১৯৫৭ সালে বনগাঁ একটি যৌথ আসন ছিল। সিপিআই'র অজিত কুমার গাঙ্গুলি এবং কংগ্রেসের মনীন্দ্র ভূষণ বিশ্বাস ১৯৫৭ সালে উভয়ই জয়ী হন। কংগ্রেসের জীবন রতন ধর ১৯৫১ সালে জয়ী হন।

তথ্যসূত্র

|}

পশ্চিমবঙ্গের বিধানসভা কেন্দ্র
উত্তর চব্বিশ পরগনা জেলার রাজনীতি